CELEX: 62020CB0664
Language: el
Date: 2022-03-03 00:00:00
Title: Υπόθεση C-664/20: Διάταξη του Δικαστηρίου (έκτο τμήμα) της 3ης Μαρτίου 2022 — Ενιαίο Συμβούλιο Εξυγίανσης (ΕΣΕ) κατά Portigon AG, Ευρωπαϊκής Επιτροπής [Αναίρεση – Άρθρο 182 του Κανονισμού Διαδικασίας του Δικαστηρίου – Τραπεζική ένωση – Ενιαίος Μηχανισμός Εξυγίανσης (ΕΜΕ) – Ενιαίο Ταμείο Εξυγίανσης (ΕΤΕ) – Υπολογισμός των εκ των προτέρων εισφορών για το έτος 2017 – Κύρωση αποφάσεως του Ενιαίου Συμβουλίου Εξυγίανσης (ΕΣΕ) – Υποχρέωση αιτιολογήσεως – Εμπιστευτικά στοιχεία]

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/3
            
         
      Διάταξη του Δικαστηρίου (έκτο τμήμα) της 3ης Μαρτίου 2022 — Ενιαίο Συμβούλιο Εξυγίανσης (ΕΣΕ) κατά Portigon AG, Ευρωπαϊκής Επιτροπής
      (Υπόθεση C-664/20) (1)
      
      (Αναίρεση - Άρθρο 182 του Κανονισμού Διαδικασίας του Δικαστηρίου - Τραπεζική ένωση - Ενιαίος Μηχανισμός Εξυγίανσης (ΕΜΕ) - Ενιαίο Ταμείο Εξυγίανσης (ΕΤΕ) - Υπολογισμός των εκ των προτέρων εισφορών για το έτος 2017 - Κύρωση αποφάσεως του Ενιαίου Συμβουλίου Εξυγίανσης (ΕΣΕ) - Υποχρέωση αιτιολογήσεως - Εμπιστευτικά στοιχεία)
      (2022/C 222/04)
      Γλώσσα διαδικασίας: η γερμανική
      
         Διάδικοι
      
      
         Αναιρεσείον: Ενιαίο Συμβούλιο Εξυγίανσης (ΕΣΕ) (εκπρόσωποι: αρχικώς P. A. Messina και J. Kerlin, επικουρούμενοι από τους H.-G. Kamann και P. Gey, Rechtsanwälte, και από τον F. Louis, δικηγόρο, εν συνεχεία K. Jakub, επικουρούμενος από τους H.-G. Kamann και P. Gey, Rechtsanwälte, και από τον F. Louis, δικηγόρο)
      
         Λοιποί διάδικοι στην αναιρετική διαδικασία: Portigon AG (εκπρόσωποι: D. Bliesener, F. Geber και V. Jungkind, Rechtsanwälte), Ευρωπαϊκή Επιτροπή (εκπρόσωποι: Δ. Τριανταφύλλου, A. Nijenhuis και A. Steiblytė)
      
         Διατακτικό
      
      Το Δικαστήριο διατάσσει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης της 23ης Σεπτεμβρίου 2020, Portigon κατά ΕΣΕ (T-420/17, μη δημοσιευθείσα, EU:T:2020:438).
               
            
                  2)
               
               
                  Ακυρώνει την απόφαση του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), κατά το μέρος που αφορά την Portigon AG.
               
            
                  3)
               
               
                  Τα αποτελέσματα της αποφάσεως του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), κατά το μέρος που αυτή αφορά την Portigon AG, διατηρούνται μέχρι την έναρξη ισχύος, εντός εύλογης προθεσμίας η οποία δεν μπορεί να υπερβαίνει τους έξι μήνες από την ημερομηνία επιδόσεως της παρούσας διατάξεως, νέας αποφάσεως του Ενιαίου Συμβουλίου Εξυγίανσης σχετικά με τον καθορισμό της εκ των προτέρων εισφοράς του ιδρύματος αυτού στο Ενιαίο Ταμείο Εξυγίανσης για το έτος 2017.
               
            
                  4)
               
               
                  Το Ενιαίο Συμβούλιο Εξυγίανσης φέρει, πέραν των δικαστικών του εξόδων των σχετικών τόσο με την πρωτόδικη όσο και με την αναιρετική διαδικασία, τα δικαστικά έξοδα της Portigon AG σχετικά με την πρωτόδικη διαδικασία.
               
            
                  5)
               
               
                  Η Portigon AG φέρει τα δικαστικά έξοδά της στο πλαίσιο της αναιρετικής διαδικασίας.
               
            
                  6)
               
               
                  Παρέλκει πλέον η έκδοση αποφάσεως επί της αιτήσεως παρεμβάσεως του Βασιλείου της Ισπανίας υπέρ των αιτημάτων του Ενιαίου Συμβουλίου Εξυγίανσης.
               
            
         (1)  ΕΕ C 44 της 8.2.2021.